b'\n_START_ARTICLE_\nDebeloglavka\n_START_SECTION_\nZna\xc4\x8dilnosti\n_START_PARAGRAPH_\nDebeloglavka zraste v dol\xc5\xbeino do 17 cm, vendar so samci manj\xc5\xa1i in dose\xc5\xbeejo v dol\xc5\xbeino le do okoli 12 cm. Ime je vrsta dobila po sorazmerno veliki glavi. Zadnji kraki so dolgi, kar ji omogo\xc4\x8da dolge skoke. Obi\xc4\x8dajno med populacijo prevladujejo zeleno obarvani osebki s \xc4\x8drnimi vzorci po telesu, vendar pa so mo\xc5\xbene tudi druga\xc4\x8dne barvne kombinacije, od temno zelene, rjave do sive. Nekateri osebki imajo po telesu vzdol\xc5\xbene svetlej\xc5\xa1e proge, vzdol\xc5\xbe hrbta pa ima ve\xc4\x8dina osebkov svetlo progo. Zahodne populacije debeloglavk so obi\xc4\x8dajno zelene s temnimi pegami na hrbtu in bokih ter s po tremi vzdol\xc5\xbenimi svetlimi progami po hrbtu.\n_START_SECTION_\nPrehrana\n_START_PARAGRAPH_\nDebeloglavkin obi\xc4\x8dajni plen so ka\xc4\x8dji pastirji in ostale \xc5\xbeu\xc5\xbeelke, pa tudi de\xc5\xbeevniki in lazarji. Velike debeloglavke lahko uplenijo celo manj\xc5\xa1e sesalce, pa tudi druge manj\xc5\xa1e dvo\xc5\xbeivke in celo manj\xc5\xa1e ribe.\n_START_SECTION_\nRaz\xc5\xa1irjenost\n_START_PARAGRAPH_\nDebeloglavka je raz\xc5\xa1irjena po ve\xc4\x8djem delu Evrope, na vzhodu pa do azijskega dela Rusije. Na jugu je raz\xc5\xa1irjena do zahodnega Irana in Afganistana. Osamljene populacije so raz\xc5\xa1irjene tudi v Savdski Arabiji. Najbolj jim ustrezajo vode s temperaturo okoli 15\xc2\xa0\xc2\xb0C._NEWLINE_V Sloveniji je debeloglavka uvr\xc5\xa1\xc4\x8dena na Seznam zavarovanih vrst.'